別段生
作者：張籍
朝代：唐

paragraphs: 與子骨肉親，願言長相隨。
況離父母傍，從我學書詩。
同在道路間，講論亦未虧。
爲文於我前，日夕生光儀。
行役多疾疚，賴此相扶持。
貧賤事難拘，今日有別離。
我去秦城中，子留汴水湄。
離情兩飄斷，不異風中絲。
幼年獨爲客，舉動難得宜。
努力自修勵，常如見我時。
送我登山岡，再拜問還期。
還期在新年，勿怨歡會遲。